ཀྲོང་ཡན་ནས་བོད་རང་སྐྱོང་ལྗོངས་ཀྱི་ལོ་ལྔ་ཚན་བཅུ་གསུམ་པའི་རིང་གི་རྒྱལ་དམངས་དཔལ་འབྱོར་དང་སྤྱི་ཚོགས་གོང་འཕེལ་གྱི་འཆར་འགོད་རྩ་གནད་ལག་བསྟར་དུས་འབྲིང་གི་དཔྱད་དཔོགས་སྙན་ཞུའི་ནང་།གྲུབ་འབྲས་ཕྱོགས་བསྡོམས་ཆ་ཚང་བ་དང་གནད་དོན་དབྱེ་ཞིབ་གནད་ལ་འཕིགས་པ།དུས་བབ་དབྱེ་ཞིབ་གཏིང་ཟབ་པ།བཏོན་པའི་གྲོས་འགོ་གནད་ལ་འཕིགས་པ་བཅས་ཡིན་ཞིང་མཛུབ་ཁྲིད་རང་བཞིན་དང་དམིགས་སའི་རང་བཞིན།བཀོལ་སྤྱོད་རང་བཞིན་བཅས་ཅུང་ཆེ་བས་སྤུས་ཚད་ལེགས་པའི་དཔྱད་དཔོགས་སྙན་ཞུ་ཞིག་རེད།ལྗོངས་ཡོངས་ཀྱི་རིམ་ཁག་ཚན་པ་ཁག་གིས་དུས་འབྲིང་གི་དཔྱད་དཔོགས་ལས་དོན་ལ་མཐོང་ཆེན་བྱས་ཏེ།གནད་དོན་གྱི་ཆད་སྐྱོན་དང་དམིགས་ཚད་ལས་འགན་ལ་བསྟུན་ཏེ་སེམས་ནུས་གཅིག་སྒྲིལ་ངང་ལས་དོན་དེ་ཏན་ཏིག་དང་ཞིབ་ཕྲ་སྤེལ་དགོས་པའི་མཛུབ་སྟོན་གནང་བ་རེད།